ସ୍ୱାସ୍ଥ୍ୟକର୍ମୀଙ୍କୁ କୋଭିଡ୍ ଯୋଦ୍ଧା ନାଁ ଦିଆଯାଇଛି। ସେମାନଙ୍କ ପାଇଁ ୫୦ ଲକ୍ଷର ବୀମା ଘୋଷଣା କରାଯାଇଛି। ଏହାର ଫାଇଦା ଡାକ୍ତରଙ୍କ ଠାରୁ ଆରମ୍ଭ କରି ନର୍ସ , ଆଶାକର୍ମୀ ଓ ସଫେଇ କର୍ମଚାରୀ ପାଇବେ।
ଗରିବ କଲ୍ୟାଣ ଅନ୍ନ ଯୋଜନା ଅନୁସାରେ ଆସନ୍ତା ୩ ମାସ ଯାଏ ପରିବାରରେ ମୁଣ୍ଡ ପିଛା ମାଗଣା ୫ କେଜି ଲେଖାଏ ଚାଉଳ ଓ ଗହମ ମିଳିବ। ସେହିପରି ଘର ପିଛା ୧ କେଜି ଡାଲି ଯୋଗାଇ ଦିଆଯିବ।
ଯେଉଁ ଚାଷୀମାନେ ପିଏ କିଷାନ ଯୋଜନାରେ ବାର୍ଷିକ ୬ ହଜାର ଟଙ୍କା ଲେଖାଏ ପାଉଛନ୍ତି, ସେମାନଙ୍କୁ ଏପ୍ରିଲ ପ୍ରଥମ ସପ୍ତାହରେ ଅତିରିକ୍ତ ୨ ହଜାର ଟଙ୍କା ଲେଖାଏ ମିଳିବ।
ବିଧବା, ଗିରବ ବିଧବା, ଦିବ୍ୟାଙ୍ଗ, ବରିଷ୍ଠ ନାଗରିକଙ୍କୁ କ୍ଷତି ପୂରଣ ଭାବେ ଭତ୍ତା ସହ ଦୁଇଟି କିସ୍ତିରେ ୧ ହଜାର ଟଙ୍କା ମିଳିବ।
ଯେଉଁ କମ୍ପାନୀ ଗୁଡ଼ିକରେ କର୍ମଚାରୀଙ୍କ ସଂଖ୍ୟା ୧୦୦ ମଧ୍ୟରେ ଥିବ ଓ କମ୍ପାନୀର ୯୦% କର୍ମଚାରୀ ୧୫ ହଜାର ଟଙ୍କାରୁ କମ ଦରମା ପାଉଥିବେ, ସେମାନଙ୍କ ଇପିଏଫ ଜମା ସରକାର ଭରଣା କରିବେ।
